wannaphong/clean_thaiwikipedia huggingface dataset:
# อุทยานแห่งชาติน้ำตกห้วยยาง
อุทยานแห่งชาติน้ำตกห้วยยาง เป็นอุทยานแห่งชาติที่ตั้งอยู่ในอำเภอทับสะแกและอำเภอบางสะพานของจังหวัดประจวบคีรีขันธ์ในประเทศไทย มีพื้นที่ 158.43 ตารางกิโลเมตร ได้รับการจัดตั้งเป็นอุทยานแห่งชาติใน พ.ศ. 2534 เขตอุทยานเป็นที่ตั้งของหน่วยพิทักษ์อุทยานแห่งชาติที่ หย.1 (เขาล้าน) และหน่วยพิทักษ์อุทยานแห่งชาติที่ หย.2 (ขาอ่อน)

 ประวัติ 
ใน พ.ศ. 2530 กรมป่าไม้ได้รับแจ้งว่าในเขตป่าสงวนแห่งชาติป่าทับสะแก มีน้ำตก 2 แห่งซึ่งสมควรจัดตั้งเป็นวนอุทยาน จึงได้ให้เจ้าหน้าที่หน่วยป้องกันรักษาป่าที่ ปจ.3 (ทับสะแก) ออกไปสำรวจ ปรากฏว่า พื้นที่ดังกล่าวมีน้ำตกขาอ่อน (ทับมอญ) และน้ำตกห้วยหินดาด เหมาะสมจัดตั้งเป็นวนอุทยาน ผู้อำนวยการกองอุทยานแห่งชาติจึงเสนอกรมป่าไม้เห็นควรจัดตั้งเป็นอุทยานแห่งชาติ ต่อมากองอุทยานแห่งชาติได้ให้หัวหน้าวนอุทยานน้ำตกห้วยยางทำการสำรวจบริเวณน้ำตกทั้ง 2 แห่ง ต่อมาในช่วงกลางปี 2531 ได้มีข้อเสนอให้สำรวจพื้นที่หาดวนกรเพื่อผนวกเป็นอุทยานแห่งชาติด้วย และใน พ.ศ. 2532 ได้ผนวกป่าวังด้วนและป่าห้วยยาง (หาดวนกร) เข้ากับพื้นที่ทั้งหมดจัดตั้งเป็นอุทยานแห่งชาติน้ำตกห้วยยางข้อมูลอุทยานแห่งชาติน้ำตกห้วยยางจากสำนักอุทยานแห่งชาติ และใน พ.ศ. 2534 ได้รับการจัดตั้งให้เป็นอุทยานแห่งชาติตามประกาศในราชกิจจานุเบกษา

อุทยานแห่งชาติน้ำตกห้วยยาง ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563

 ภูมิประเทศ 
ตั้งอยู่บนเทือกเขาตะนาวศรี โดยมียอดเขาหลวงเป็นยอดเขาที่สูงที่สุด และยังเป็นสถานที่ที่พบปูเจ้าฟ้าอีกด้วย ป่าที่พบเป็นป่าเบญจพรรณ ป่าดิบเขา และป่าดิบแล้ง ลักษณะดินเป็นดินร่วนปนทราย และหินเป็นหินแกรนิตและหินลูกรัง นอกจากนี้ เขตอุทยานเป็นพื้นที่ให้กำเนิดต้นน้ำหลายสาย ได้แก่ คลองอ่างทอง คลองแก่ง คลองทับสะแก คลองจะกระ คลองไข่เน่า คลองตาเกล็ด คลองห้วยยาง คลองห้วยมา และคลองหินจวง

 จุดท่องเที่ยว 
 น้ำตกเขาล้าน เป็นน้ำตก 5 ชั้น บางชั้นมีแอ่งน้ำที่สามารถลงเล่นได้
 น้ำตกขาอ่อน (ทับมอญ) เป็นน้ำตกขนาดเล็ก 9 ชั้น มีความสูงเกินกว่า 10 เมตร มีแอ่งน้ำตามชั้น สภาพทางเดินขึ้นน้ำตกค่อนข้างชุ่มชื้น
 น้ำตกห้วยยาง เป็นน้ำตกที่ไหลลงจากยอดเขาหลวง มีทั้งหมด 7 ชั้น โดยในชั้นที่ 4 มีทางแยกขึ้นสู่จุดชมดวงอาทิตย์ขึ้น ส่วนในชั้นที่ 5 มองเห็นสายน้ำตกจากหน้าผาสูงประมาณ 15 เมตร
 ยอดเขาหลวง เป็นจุดที่สูงที่สุดในอุทยาน และเป็นแนวเขตธรรมชาติที่ใช้แบ่งเขตประเทศไทยและประเทศพม่า
# อุทยานแห่งชาติลำคลองงู
อุทยานแห่งชาติลำคลองงู เป็นอุทยานแห่งชาติที่ตั้งอยู่ในอำเภอทองผาภูมิของจังหวัดกาญจนบุรีในประเทศไทย มีพื้นที่ 672.77 ตารางกิโลเมตร ได้รับการจัดตั้งเป็นอุทยานแห่งชาติใน พ.ศ. 2552 ในเขตอุทยานมีหน่วยพิทักษ์อุทยานแห่งชาติทั้งหมด 9 หน่วย

 ประวัติ 
กรมป่าไม้ได้รับข้อเสนอจากสโมสรโรตารีทองผาภูมิให้จัดตั้งพื้นที่ป่าสงวนแห่งชาติป่าเขาพระฤๅษีบ่อแร่แปลง 2 เป็นอุทยานแห่งชาติ เมื่อกรมป่าไม้พิจารณาแล้ว จึงจัดตั้งพื้นที่ป่าดังกล่าวให้เป็นอุทยานแห่งชาติตามพระราชบัญญัติอุทยานแห่งชาติ พ.ศ. 2504 ต่อมาใน พ.ศ. 2543 ได้มีข้อเสนอให้ดึงพื้นที่ที่จะส่งผลกระทบต่อการจัดตั้งอุทยานแห่งชาติ ออกจากพื้นที่เตรียมประกาศเป็นอุทยานแห่งชาติลำคลองงู และในวันที่ 25 ธันวาคม พ.ศ. 2552 อุทยานแห่งชาติลำคลองงูได้รับการประกาศจัดตั้งเป็นอุทยานแห่งชาติลำดับที่ 123 ของประเทศไทยข้อมูลอุทยานแห่งชาติลำคลองงูจากสำนักอุทยานแห่งชาติ

 ภูมิศาสตร์ 
ภูมิประเทศเป็นเทือกเขาสลับซับซ้อนวางตัวในทิศเหนือ-ใต้ โดยเป็นส่วนหนึ่งของเทือกเขาตะนาวศรี ภูมิอากาศมีอากาศร้อนจัดในฤดูร้อน และหนาวจัดในฤดูหนาว เนื่องจากสภาพพื้นที่เป็นหุบเขาสลับซับซ้อน และเป็นเขตเงาฝน

ป่าไม้ในเขตอุทยานเป็นป่าเบญจพรรณและป่าดิบแล้ง และเป็นผืนป่าเดียวกันกับเขตรักษาพันธุ์สัตว์ป่าทุ่งใหญ่นเรศวร สัตว์ป่าในเขตอุทยานมีจำนวนลดลงเพราะชาวบ้านได้บุกรุกพื้นที่และถางป่าเพื่อเป็นแหล่งอาศัยและเพาะปลูก

 จุดท่องเที่ยว 
น้ำตก
 น้ำตกนางครวญ เป็นน้ำตก 4 ชั้น ความสูง 50-60 เมตร มีต้นกำเนิดจากลำห้วย 2 สาย คือ ห้วยทองผาภูมิและห้วยชะอี้
 น้ำตกองธิ เป็นน้ำตกขนาดเล็ก 1 ชั้น
 น้ำตกคลิตี้ เป็นน้ำตกหินปูนซึ่งในบางช่วงมีแอ่งน้ำขนาดใหญ่
 น้ำตกผาม่าน เป็นน้ำตกขนาดเล็ก 2 ชั้น ชั้นล่างสูง 15 เมตร ชั้นบนสูง 70 เมตร
 น้ำตกผาเขียว เป็นน้ำตกสูงประมาณ 20 เมตร มีแอ่งน้ำที่สามารถลงเล่นได้ ต้นน้ำมาจากป่าเขาพระฤๅษีบ่อแร่ และสายน้ำที่ไหลลงจากน้ำตกแห่งนี้จะไหลลงสู่แม่น้ำแควน้อยต่อไป

ถ้ำ
 ถ้ำนกนางแอ่น มีม่านหินย้อยขนาดใหญ่ และยังเป็นที่อยู่อาศัยของนกนางแอ่น
 ถ้ำเวิลด์คัพ มีสถาปัตยกรรมหินปูนสวยงามคล้ายกับถ้วยฟุตบอลโลก
 ถ้ำน้ำตก มีแสงระยิบระยับอันเกิดจากผลึกแคลไซต์
 ถ้ำทิพุเชะ เป็นถ้ำน้ำลอดขนาดใหญ่ ยาวประมาณ 1 กิโลเมตร ถือเป็น "ถ้ำเป็น" เพราะยังเกิดหินงอกหินย้อย และสถาปัตยกรรมหินปูนอื่น ๆ
 ถ้ำเสาหิน มีเสาหินงอกขนาดใหญ่สูง 62.5 เมตร
# หลี่ เติงฮุย
หลี่ เติงฮุย (15 มกราคม พ.ศ. 2466 – 30 กรกฎาคม พ.ศ. 2563) เป็นรัฐบุรุษชาวไต้หวัน อดีตประธานาธิบดีแห่งสาธารณรัฐจีนและอดีตประธานพรรคก๊กมินตั๋ง(พรรคชาตินิยมจีน) ตั้งแต่ปี พ.ศ. 2531 ถึง 2543 เป็นประธานาธิบดีแห่งสาธารณรัฐจีนคนแรกที่เกิดในไต้หวัน 

ในช่วงที่เขาดำรงตำแหน่งประธานาธิบดี หลี่ได้สั่งให้ยกเลิกกฏอัยการศึก ทำให้เป็นประชาธิปไตยแบบเต็มรูปแบบของสาธารณรัฐจีน สนับสนุนขบวนการท้องถิ่นไต้หวัน (Taiwanese localization movement) และนำนโยบายการต่างประเทศที่มีความทะเยอทะยานที่จะเป็นพันธมิตรทั่วโลก หลี่ เติงฮุย ยังมีบทบาทสำคัญในช่วงเหตุการณ์การประท้วงที่จัตุรัสเทียนอันเหมิน พ.ศ. 2532 อีกด้วย

ภายหลังการลงจากตำแหน่ง หลี่ได้ถูกขับออกจากพรรคก๊กมินตั๋ง จากบทบาทของเขาในการก่อตั้งสหภาพเอกภาพไต้หวัน (TSU) ที่มีความต้องการที่จะเป็นอิสระ ซึ่งสหภาพเป็นส่วนหนึ่งของพันธมิตรฟั่นลวี่ (Pan-Green Coalition) ร่วมกับ พรรคประชาธิปไตยก้าวหน้า (DPP) ของไต้หวัน หลี่ได้รับการนับถือว่าเป็น"ผู้นำทางจิตวิญญาณ"ของสหภาพเอกภาพไต้หวัน และเปิดรับผู้สมัครสมาชิกสภาจากพรรคก๊กมินตั๋งที่พลาดการเลือกตั้งมาทำงานร่วมกัน หลี่ได้เปิดเผยอย่างตรงไปตรงมาในการสนับสนุนการประกาศเอกราชของไต้หวันจากจีน 

หลี่เสียชีวิตเมื่ออายุ 97 ปี 197 วัน เป็นอดีตประธานาธิบดีไต้หวันที่มีอายุมากที่สุดในขณะที่มีชีวิตอยู่ และเป็นประธานาธิบดีแห่งสาธารณรัฐจีนที่มีชีวิตยืนยาวที่สุดเป็นอันดับสองรองลงจาก กู้ เหวยจวิน (Wellington Koo) ที่เสียชีวิตขณะมีอายุ 97 ปี 289 วัน
# เจ้าชายลูอิทพ็อลท์แห่งบาวาเรีย (ประสูติ ค.ศ. 1951)
เจ้าชายลูอิทพ็อลท์แห่งบาวาเรีย (ประสูติ 14 เมษายน ค.ศ. 1951) เป็นพระโอรสพระองค์ใหญ่และพระองค์เดียวที่รอดพระชนม์ชีพของ เจ้าชายลูทวิช และ เจ้าหญิงเอียร์มิงการ์ทแห่งบาวาเรีย 

พระองค์เป็นพระนัดดาใน เจ้าชายรูพเพ็ชลท์ มกุฎราชกุมารแห่งบาวาเรีย และยังเป็นพระปนัดดาใน แกรนด์ดยุกวิลเลมที่ 4 แห่งลักเซมเบิร์ก จึงทำให้เป็นพระญาติใน แกรนด์ดยุกอ็องรี แกรนด์ดยุกแห่งลักเซมเบิร์กพระองค์ปัจจุบัน พระองค์ทรงเป็นเจ้าของและซีอีโอของโรงเบียร์ตั้งอยู่ที่ปราสาท คาเทินแบร์ค ซึ่งก่อตั้งขึ้นในปี 1871 และขยายออกไปโดยเจ้าชายที่ซื้อที่ดินเพิ่มในปี 1980  ทั้งยังเป็นเจ้าของปราสาทบาวาเรียแห่งลูเทินและคาเทินแบร์คซึ่งเขาอาศัยอยู่กับครอบครัวของพระองค์
 อภิเษกสมรส 
เจ้าชายลูอิทพ็อลท์ทรงเสกสมรสกับ คาทารีนา เบียทริซ วิงค์ลันท์ เมื่อวันที่ 25 มิถุนายน ค.ศ. 1979 มีพระบุตรดังนี้
เจ้าหญิงเอากุสเทอ เจ้าหญิงเฟอร์ดินานด์แห่งลิพเพอ-ไวซ์เซินเฟ็ลท์
เจ้าหญิงอลิซ เจ้าหญิงลูคัสแห่งเอาส์แพร์ค
เจ้าชายลูทวิช
เจ้าชายไฮน์ริช
เจ้าชายคาร์ล

เจ้าชายลูอิทพ็อลท์ ทรงอยู่ในลำดับที่ 2 ในการสืบพระอิสริยยศ ดยุกแห่งบาวาเรีย เนื่องจาก เจ้าชายฟรันทซ์ ไม่ทรงมีพระทายาทเนื่องจากมิได้เสกสมรส และ เจ้าชายแม็ก ดยุกในบาวาเรีย พระอนุชาของเจ้าชายฟรันทซ์ ถึงจะทรงเสกสมรส แต่ก็มีเพียงพระธิดาทั้ง 5 พระองค์
# เรือหลวงพอร์คิวไพน์ (G93)
เรือหลวงพอร์คิวไพน์  เป็นเรือพิฆาตชั้นพีที่สร้างขึ้นโดยวิกเกอส์-อาร์มสตรองส์ บนแม่น้ำไทน์ มันได้รับการสั่งต่อเรือเมื่อวันที่ 20 ตุลาคม ค.ศ. 1939 วางกระดูกงูวันที่ 20 ธันวาคม ค.ศ. 1939 และปล่อยลงน้ำวันที่ 10 มิถุนายน ค.ศ. 1941 มันได้รับการขึ้นระวางวันที่ 31 สิงหาคม ค.ศ. 1942 แต่มีการงานประจำที่ค่อนข้างสั้น มันถูกจมด้วยตอร์ปิโดในปี ค.ศ. 1942 แต่ได้รับการกู้เรือ และไม่ทำลายจนกระทั่งปี ค.ศ. 1947

 การงาน 
left|thumb|300px|ท้ายเรือพอร์คิวไพน์ ซึ่งต่อมาขึ้นระวางในฐานะเรือหลวงไพน์ ถูกลากจูงเข้าไปในพอร์ตสมัท

วันที่ 11 พฤศจิกายน ค.ศ. 1942 พอร์คิวไพน์ พร้อมด้วยเรือพิฆาตดัตช์อีแซก สเวียส์ ช่วยทหาร 241 นายจากเรือนีวซีลันด์ ซึ่งเป็นเรือลำเลียงทหารที่ถูกจมด้วยตอร์ปิโดจาก ที่ 35 องศา 57 ลิปดาเหนือ 3 องศา 58 ลิปดาตะวันตก  – ประมาณ 80 ไมล์ (130 กม.) ทางตะวันออกของยิบรอลตาร์ในทะเลเมดิเตอร์เรเนียน

พอร์คิวไพน์อยู่ภายใต้คำสั่งของนาวาโท จอร์จ สกอตต์ สจวร์ต ราชนาวีออสเตรเลีย เมื่อ ยิงตอร์ปิโดใส่ในขณะที่มันกำลังคุ้มกันเรือบรรทุกสัมภาระสำหรับเรือใต้น้ำ เรือหลวงเมดสโตน จากยิบรอลตาร์ไปยังแอลเจียร์เมื่อวันที่ 9 ธันวาคม ค.ศ. 1942Warlow (2000), p.111. ซึ่งอู-602 ยิงตอร์ปิโดสี่ลูกใส่เมดสโตน หนึ่งในนั้นโดนพอร์คิวไพน์ ส่วนอีกสามลูกพลาดเรืออังกฤษทั้งสองลำTomblin (2004), p.92.

การโจมตีฆ่าพลทหารเจ็ดนาย แต่เรือส่วนใหญ่ไม่เสียหาย – ยกเว้นความเสียหายเฉพาะที่ซึ่งเกือบจะแยกเรือเป็นสองส่วน เรือพิฆาตแวน็อคช่วยลูกเรือมทั้งหมดของมันยกเว้นหนึ่งโครงกระดูกซึ่งไม่คาดหมายมาก่อน หลังจากแก้ปัญหาค่าถ่วงน้ำหนักสูงสุดด้วยการโยนของทื้งทะเลในความพยายามที่จะลดรายการที่เพิ่มขึ้น เรือเอกซ์ได้พามันไปด้วยการลาก ในวันถัดมาเรือโยงฝรั่งเศสได้รับช่วงต่อและส่งพอร์คิวไพน์ไปสู่อาร์ซิว ประเทศแอลจีเรีย

ในเดือนมีนาคม ค.ศ. 1943 มันถูกลากไปที่ออราน ซึ่งเรือได้รับการประกาศว่าเสียหายทั้งหมด คนงานอู่เรือชาวฝรั่งเศสได้ตัดเรือที่เสียหายออกเป็นสองส่วนก่อนที่จะมีการตัดสินใจรื้อปืนทั้งหมด, อมภัณฑ์, การติดตั้ง, เสบียง ฯลฯ และลากพวกมันไปยังสหราชอาณาจักร ทั้งสองส่วนได้รับการถ่วงน้ำหนักและนำไปที่พอร์ตสมัทในเดือนมิถุนายนMarine news, (1978), Vol. 32-33, p. 18. World Ship Society.

เมื่อทั้งสองส่วนกลับมาที่พอร์ตสมัท ส่วนหน้าของเรือเป็นที่รู้จักกันอย่างไม่เป็นทางการในฐานะเรือหลวงพอร์ก และส่วนท้ายในฐานะเรือหลวงไพน์ การปรับแต่งใหม่ในฐานะซากเรือที่พัก ทั้งสองได้รับการแบ่งขึ้นระวางภายใต้ชื่อเหล่านั้นเมื่อวันที่ 14 มกราคม ค.ศ. 1944 ในฐานะฐานเรือระบายพลอ่าวสโตกส์ ในพอร์ตสมัท ในที่สุดพวกมันก็ได้รับการนำไปซ่อมเมื่อวันที่ 1 มีนาคม ค.ศ. 1946 ก่อนที่จะได้รับการขึ้นระวางใหม่สำหรับผู้บังคับบัญชาเรือกวาดทุ่นระเบิดเมื่อวันที่ 1 เมษายน ค.ศ. 1946 จากนั้นพอร์คิวไพน์ได้กลายเป็นเรือพี่เลี้ยงต่อเรือหลวงวิกตอรีที่สาม

 จุดจบ 
ในที่สุดพอร์คิวไพน์ก็ได้รับการนำไปซ่อมเมื่อวันที่ 31 สิงหาคม ค.ศ. 1946 ครั้นวันที่ 6 พฤษภาคม ค.ศ. 1946 มันได้รับการระบุว่าขายแล้ว และในปี ค.ศ. 1947 ได้มีการทำลายที่ชายฝั่งทางใต้ของอังกฤษ – แต่รายงานแตกต่างกันไปไม่ว่าจะเป็นที่พลิมัท พอร์ตสมัท หรือเซาแทมป์ตัน
# ไมค์ทองคำ 3 ฤดู
ไมค์ทองคำ 3 ฤดู เป็นรายการประกวดร้องเพลงลูกทุ่ง ไม่จำกัดเพศและอายุ การศึกษา และอาชีพ ในรอบ 3 ฤดู ตั้งแต่ ฤดูร้อน,ฤดูหนาว และฤดูฝน ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ หมายเลข 23 ออกอากาศวันเสาร์ ตั้งแต่เวลา 18.00-20.00 น. เริ่มออกอากาศครั้งแรกเมื่อวันที่ 18 มกราคม พ.ศ. 2563

 รูปแบบและกติกาการแข่งขัน 
รายการเริ่มต้นโดยการรับสมัครผู้เข้าแข่งจากทั่วประเทศไทย โดยแบ่งออกเป็น 4 ช่วงในแต่ละภาค ได้แก่ ภาคกลาง ภาคอีสาน ภาคเหนือ และภาคใต้ โดยการคัดเลือก กรรมการสามคน คือ สลา คุณวุฒิ, สุนารี ราชสีมา และ บำเรอ ผ่องอินทรกุล จะเป็นผู้วิจารณ์และตัดสิน ผู้ผ่านการคัดเลือกจากแต่ละภาคเข้าร่วมแข่งขันร้องเพลง และแข่งขันกันอีกรอบเพื่อหาตัวแทน 16 คน มาแข่งในรอบสุดท้าย จนได้ผู้ชนะเลิศ รอบสุดท้ายการแข่งขันจะเป็นการประกวดร้องเพลงตาม รูปแบบเพลงที่กำหนด หลังสิ้นสุดการร้อง กรรมการจะวิจารณ์การร้อง รวมถึงการแสดงที่ผ่านมา ให้ผู้ชมทางบ้านทั้งประเทศส่งคะแนนเข้ามาผ่านทาง SMS เพื่อโหวต

 พิธีกรและกรรมการ 
 พิธีกรฤดูกาล ฤดูร้อน  ฤดูฝน  ฤดูหนาว พัน พลุแตก 

  ช่วงที่เป็นพิธีกร

 กรรมการฤดูกาล ฤดูร้อน ฤดูฝน ฤดูหนาว สลา คุณวุฒิ (ครูสลา)  โน้ต เชิญยิ้ม  สุนารี ราชสีมา  

  ช่วงที่เป็นกรรมการ

 ฤดูกาลและทำเนียบแชมป์ 
ปีการแข่งขันผู้เข้ารอบ 3 คนสุดท้ายเงินรางวัลรายการ ฤดูร้อน (18 มกราคม - 2 พฤษภาคม พ.ศ. 2563)  รวมทั้งหมด 16 ตอน  นารีรัตน์ โพนกระโทก (โบว์) (ชนะเลิศ)
 วรุฒ แผนโธสง (แน็ค) (รองชนะเลิศอันดับที่ 1)
 ราเชนทร์ พลซา (เบนซ์) (รองชนะเลิศอันดับที่ 2)   ฤดูฝน (9 พฤษภาคม พ.ศ. 2563 - 8 สิงหาคม พ.ศ. 2563)  รวมทั้งหมด 14 ตอน  ธนภัทร ดอนพรไพร (กล้วย) (ชนะเลิศ)
 สุริยา จันภูงา (บี้) (รองชนะเลิศอันดับที่ 1) (เสมอ จันจิรา มาป้อง (ปิ๋ว) (รองชนะเลิศอันดับที่ 1) (เสมอ)   ฤดูหนาว (15 สิงหาคม พ.ศ. 2563 - 14 พฤศจิกายน พ.ศ. 2563)  รวมทั้งหมด 14 ตอน  คทาวุธ เถื่อนประยูร (เพชร) (ชนะเลิศ)
 ยลภัทร แก้วกันเนตร (หนูนา) (รองชนะเลิศอันดับที่ 1)
 ปรียาภรณ์ ปันใจแก้ว (นุ่น) (รองชนะเลิศอันดับที่ 2) 

 รอบชิงชนะเลิศ (ออกอากาศวันที่ 21 พฤศจิกายน 2563) 
รอบชิงชนะเลิศ รอบแชมป์ "ไมค์ทองคำ3ฤดู" (ออกอากาศวันที่ 21 พฤศจิกายน 63)

โชว์พิเศษ เพลงหัวใจไมค์ทองคำ จ่อย รวมมิตร, พันธ์ จักรพันธ์, เต้ย จักริน, ป๊อปปี้ ปรัชญาลักษณ์, ซัน วงศธร, ฟอร์ม ชลพิพรรธณ์, หมิว เขมจิรา และ แชมป์ทั้ง3ฤดู
+ตารางสรุปผลการแข่งขันฤดูกาลผู้เข้าแข่งขันลำดับการร้อง
โชว์เมดเลย์3ฤดูโชว์เมดเลย์3ฤดูลำดับการร้อง
โจทย์เพลงถนัดโจทย์เพลงถนัดคะแนนตำแหน่งฤดูหนาวเพชร คทาวุธ2หนาวใจที่ชายแดน3ขอบคุณแฟนเพลง257แชมป์ไมค์ทองคำ3ฤดูฤดูร้อนโบว์ นารีรัตน์1ลมร้อนหลอนใจ1รอพี่ที่บ้านนอก246.5รองชนะเลิศอันดับที่ 1ฤดูฝนกล้วย ธนภัทร3ฝนตกฟ้าร้อง2กลับเถิดเรียมจ๋า234.5รองชนะเลิศอันดับที่ 2
***หมายเหตุกรรมการทั้ง3ท่านมีคนละ 100 คะแนน รวมเป็น300 คะแนน
# ยศทหารสโลวาเกีย
ตารางข้างล่างต่อไปนี้คือข้อมูลเกี่ยวกับยศทหารของกองทัพสโลวาเกีย 

 สัญญาบัตร 
 สาธารณรัฐสโลวักที่ 1 
ชั้นยศ นายพล (นายธง) Generálové  นายพัน Vyšší důstojníci  นายร้อย Nižší důstojníci  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D ค.ศ. 1939 100px 100px 100px 100px 100px 100px 100px  ภาษาสโลวาเกีย  Generál					 Generálporučík Generálmajor Brigádny Generál Plukovník Podplukovník Major Kapitán Nadporučík Poručík  ค.ศ. 1941-1945    100px 100px 100px 100px 100px 100px 100px 100px  เปรียบเทียบยศ(ภาษาเยอรมัน) Generaloberst General der Waffengattung Generalleutnant Generalmajor Brigadegeneral Oberst Oberstleutnant Major Hauptmann Oberleutnant Leutnant Oberfähnrich คำแปล จอมพล พลเอก พลโท พลตรี พลจัตวา พันเอก พันโท พันตรี ร้อยเอก ร้อยโท ร้อยตรี นักเรียนนายร้อย

 สาธารณรัฐสโลวาเกีย 
ชั้นยศ นายพล (นายธง) Generálové  นายพัน Vyšší důstojníci  นายร้อย Nižší důstojníci  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D 50pxกองทัพบก  50px 50px 50px 50px 50px 50px 50px 50px 50px 50px  คำแปล พลเอกแห่งกองทัพ พลเอก พลโท พลตรี พลจัตวา พันเอก พันโท พันตรี ร้อยเอก ร้อยโท ร้อยตรี นักเรียนนายร้อย 50pxกองทัพอากาศ  50px 50px 50px 50px 50px 50px 50px 50px 50px 50px  คำแปล พลเอกอากาศแห่งกองทัพ พลอากาศเอก พลอากาศโท พลอากาศตรี พลอากาศจัตวา นาวาอากาศเอก นาวาอากาศโท นาวาอากาศตรี เรืออากาศเอก เรืออากาศโท เรืออากาศตรี นักเรียนนายเรืออากาศ

 ประทวน
# สมาคมฟุตบอลลีชเทินชไตน์
สมาคมฟุตบอลลีชเทินชไตน์  หรือ เอ็ลเอ็ฟเฟา   เป็นหน่วยงานที่ทำหน้าที่ดูแลฟุตบอลในประเทศลีชเทินชไตน์ ก่อตั้งขึ้นเมื่อวันที่ 28 เมษายน ค.ศ. 1934 และได้เข้าร่วมเป็นสมาชิกยูฟ่าเมื่อวันที่ 22 พฤษภาคม ค.ศ. 1974 สมาคมได้ทำหน้าที่ควบคุมฟุตบอลทีมชาติลีชเทินชไตน์กับลีชเทินชไตน์ฟุตบอลคัพ โดยมีสำนักงานใหญ่ตั้งอยู่ที่ชาน

เนื่องจากลีชเทินชไตน์มีสโมสรฟุตบอลน้อยกว่า 8 สโมสร (มีเพียง 7 สโมสร ถ้าไม่นับทีมสำรอง) ทำให้เป็นเพียงประเทศเดียวในยูฟ่าที่ไม่มีลีกประจำชาติ และสโมสรจากลีชเทินชไตน์จะลงแข่งขันในสวิสฟุตบอลลีกแทน
# ฟุตบอลทีมชาติลีชเทินชไตน์
ฟุตบอลทีมชาติลีชเทินชไตน์  เป็นทีมฟุตบอลตัวแทนของประเทศลีชเทินชไตน์ อยู่ภายใต้การบริหารของสมาคมฟุตบอลลีชเทินชไตน์ การแข่งขันนัดแรกของทีมชาติอย่างไม่เป็นทางการคือนัดที่เสมอกับมอลตาที่โซลใน ค.ศ. 1981 ส่วนการแข่งขันนัดแรกอย่างเป็นทางการเกิดขึ้นในอีกสองปีถัดมาในนัดที่พ่ายแพ้ต่อสวิตเซอร์แลนด์ 0–1

ชัยชนะที่ยิ่งใหญ่ที่สุดของทีมชาติลีชเทินชไตน์คือนัดที่เอาชนะลักเซมเบิร์กในฟุตบอลโลก 2006 รอบคัดเลือก เมื่อวันที่ 13 ตุลาคม ค.ศ. 2004 โดยเอาชนะไปได้ 4–0 ชัยชนะครั้งนี้ยังถือเป็นชัยชนะครั้งแรกในเกมเยือน และเป็นชัยชนะนัดแรกในฟุตบอลโลกรอบคัดเลือก ในทางตรงกันข้าม ลีชเทินชไตน์เป็นเพียงชาติเดียวที่พ่ายแพ้ต่อซานมารีโนในเกมการแข่งขันอย่างเป็นทางการ – ครั้งหนึ่งในเกมกระชับมิตรเมื่อ ค.ศ. 2004 และอีกครั้งในยูฟ่าเนชันส์ลีก 2024–25 ความพ่ายแพ้ครั้งใหญ่ที่สุดของลีชเทินชไตน์เกิดขึ้นใน ค.ศ. 1996 ในรายการฟุตบอลโลก 1998 รอบคัดเลือก นัดที่พ่ายแพ้ต่อมาซิโดเนีย (ปัจจุบันคือมาซิโดเนียเหนือ) 1–11 ซึ่งนั่นก็เป็นชัยชนะครั้งยิ่งใหญ่สุดของมาซิโดเนียด้วย หัวหน้าผู้ฝึกสอนทีมในปัจจุบันคือ Konrad Fünfstück
# กีฬายิงธนูในโอลิมปิกเยาวชนฤดูร้อน 2010
กีฬายิงธนูในโอลิมปิกเยาวชนฤดูร้อน 2010 เป็นการแข่งขันกีฬายิงธนูที่จัดขึ้นประเทศสิงคโปร์ กำหนดแข่งขันระหว่างวันที่ 19-21 สิงหาคม ค.ศ.2010 โดยได้จัดขึ้นที่สนาม Kallang Field ซึ่งการแข่งขันกีฬายิงธนูครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน 64 คน จาก 41 ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 Boys' individual    Girls' individual     Mixed team
# ความน่าสะพรึงสีขาว (ไต้หวัน)
ในไต้หวัน ความน่าสะพรึงสีขาว เป็นการปราบปรามผู้ที่มีความคิดเห็นต่างทางการเมืองภายหลังจากอุบัติการณ์ 28 กุมภาพันธ์ 

ในช่วงเวลาที่กฎอัยการศึกได้ถูกประกาศใช้เป็นเวลายาวนานถึง 38 ปี และ 57 วัน นับตั้งแต่วันที่ 19 พฤษภาคม ค.ศ. 1949 ถึง 15 กรกฎาคม ค.ศ. 1987 ช่วงเวลาที่ได้ประกาศใช้กฎอัยการศึกของไต้หวันเป็นช่วงเวลาที่ได้มีการประกาศใช้กฎอัยการศึกที่ยาวนานที่สุดในโลกในสมัยนั้นได้ถูกหยิบยกขึ้นมา แต่หลังจากนั้นก็ได้ถูกแซงโดยการประกาศใช้กฎอัยการศึกในซีเรีย ที่กินเป็นเวลายาวนานถึง 48 ปี ตั้งแต่ปี ค.ศ. 1963 ถึง ค.ศ.  2011
# กีฬาแบดมินตันในโอลิมปิกเยาวชนฤดูร้อน 2010
กีฬาแบดมินตันในโอลิมปิกเยาวชนฤดูร้อน 2010 เป็นการแข่งขันกีฬาแบดมินตันที่จัดขึ้นประเทศสิงคโปร์ กำหนดแข่งขันระหว่างวันที่ 15-19 สิงหาคม ค.ศ.2010 โดยได้จัดขึ้นที่สนาม Singapore Indoor Stadium ซึ่งการแข่งขันกีฬาแบดมินตันครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 0 รายการ โดยจะมีนักกีฬาเข้าร่วมแข่งขัน 65 คน จาก 42 ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 Boys' singles        Girls' singles
# กีฬาเรือแคนูในโอลิมปิกเยาวชนฤดูร้อน 2010
กีฬาเรือแคนูในโอลิมปิกเยาวชนฤดูร้อน 2010 เป็นการแข่งขันกีฬาเรือแคนูที่จัดขึ้นประเทศสิงคโปร์ กำหนดแข่งขันระหว่างวันที่ 21-25 สิงหาคม ค.ศ.2010 โดยได้จัดขึ้นที่สนาม Marina Reservoir ซึ่งการแข่งขันกีฬาเรือแคนูครั้งนี้มีการแข่งขันทั้งหมด 6 รายการ คือ ประเภททีมชาย 4 รายการ และประเภททีมหญิง 2 รายการ รายการผสม 0 รายการ โดยจะมีนักกีฬาเข้าร่วมแข่งขัน 127 คน จาก 42 ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 ชาย 
 Head-to-head Sprint C1 Men  Head-to-head Sprint K1 Men Obstacle Canoe Slalom C1 Men Obstacle Canoe Slalom K1 Men

 หญิง 
 Head-to-head Sprint K1 Women Obstacle Canoe Slalom K1 Women
# กีฬาบาสเกตบอล 3×3 ในโอลิมปิกเยาวชนฤดูร้อน 2010
กีฬาบาสเกตบอล 3x3 ในโอลิมปิกเยาวชนฤดูร้อน 2010 เป็นการแข่งขันกีฬาบาสเกตบอล 3x3 ที่จัดขึ้นประเทศสิงคโปร์ กำหนดแข่งขันระหว่างวันที่ 15-23 สิงหาคม ค.ศ.2010 โดยได้จัดขึ้นที่สนาม scape Youth Space ซึ่งการแข่งขันกีฬาบาสเกตบอล 3x3 ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 0 รายการ โดยจะมีนักกีฬาเข้าร่วมแข่งขัน 160 คน จาก 38 ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:
 ชาย 

กลุ่ม A
 
 
 
 
 กลุ่ม B
 
 
 
 
 กลุ่ม C
 
 
 
 
 กลุ่ม D
 
 
 
 
 

 หญิง 

กลุ่ม A
 
 
 
 
 กลุ่ม B
 
 
 
 
 กลุ่ม C
 
 
 
 
 กลุ่ม D
 
 
 
 
 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 Boys' Saša AvramovićMarko RadonjićNemanja BezbradicaStefan Popovski-TuranjaninMatej BuovacTomislav GrubišićStipe KrstanovićMarko RamljakTheodoros TsiloulisSpyridon PanagiotarasLampros VlachosEmmanuel Tselentakis Girls' Ma XueyaShen YiJin JiabaoYang XiOlivia BontempelliHannah KaserMikhaela DonnellyRosemary FadljevicBriyona CantyAndraya CarterAmber HensonKiah Stokes
# กีฬามวยสากลสมัครเล่นในโอลิมปิกเยาวชนฤดูร้อน 2010
กีฬามวยสากลสมัครเล่นในโอลิมปิกเยาวชนฤดูร้อน 2010 เป็นการแข่งขันกีฬามวยสากลสมัครเล่นที่จัดขึ้นประเทศสิงคโปร์ กำหนดแข่งขันระหว่างวันที่ 21-25 สิงหาคม ค.ศ.2010 โดยได้จัดขึ้นที่สนาม Suntec Singapore Convention and Exhibition Centre ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 11 รายการ คือ ประเภททีมชาย 11 รายการ และประเภททีมหญิง 0 รายการ รายการผสม 0 รายการ โดยจะมีนักกีฬาเข้าร่วมแข่งขัน 66 คน จาก 48 ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 Men's 48 kg    Men's 51 kg    Men's 54 kg    Men's 57 kg    Men's 60 kg    Men's 64 kg    Men's 69 kg    Men's 75 kg    Men's 81 kg    Men's 91 kg    Men's +91 kg
# การปิดประเทศอินเดียเนื่องด้วยการระบาดทั่วของโควิด-19
เมื่อวันที่ 24 มีนาคม พ.ศ. 2563 รัฐบาลอินเดียภายใต้การนำของนเรนทระ โมที ได้สั่งทำการปิดเมืองทั่วประเทศอินเดีย (nation-wide lockdown) เป็นเวลา 21 วัน โดยจำกัดการเคลื่อนที่ของประชากรรวมกว่า 1.3 พันล้านคนของประเทศอินเดีย เป็นมาตรการหนึ่งในการป้องกันการระบาดทั่วของโควิด-19 ในประเทศอินเดีย ก่อนหน้าการประกาศปิดเมืองนี้ รัฐบาลอินเดียได้มีการประกาศเคอร์ฟิวแบบสมัครใจ 14 ชั่วโมง (voluntary public curfew) เมื่อวันที่  22 มีนาคม ตามด้วยการประกาศบังคับในภูมิภาคของประเทศที่ได้รับผลกระทบจากโรคโควิด-19 การปิดเมืองทั้งประเทศได้ถูกประกาศใช้หลังจำนวนผู้ติดเชื้อยืนยันในประเทศอินเดียอยู่ที่ประมาณ 500 คน

หลังการสิ้นสุดการประกาศปิดเมืองทั่วประเทศครั้งแรก รัฐบาลประจำรัฐและหน่วยงานที่ปรึกษามีความเห็นพ้องให้ขยายการปิดเมืองต่อไปอีก โดยรัฐบาลของรัฐโอริศาและรัฐปัญจาบได้ขยายการปิดเมืองออกไปถึงวันที่ 1 พฤษภาคม ตามด้วยรัฐมหาราษฏระ, รัฐกรณาฏกะ, รัฐเบงกอลตะวันตก และรัฐเตลังคานา ต่อมาในวันที่ 14 เมษายน นายกรัฐมนตรีนเรนทระ โมที ได้ขยายการปิดเมืองทั้งประเทศ (nationwide lockdown) ออกไปจนถึงวันที่ 3 พฤษภาคม พร้อมมีนโยบายผ่อนปรนเสริมตั้งแต่วันที่ 20 เมษายนในภูมิภาคที่ได้ควบคุมการติดเชื้อสำเร็จ

ในวันที่ 1 พฤษภาคม รัฐบาลกลางได้ประกาศขยายการปิดเมืองทั่วประเทศออกไปอีกสองสัปดาห์ จนถึงวันที่ 17 พฤษภาคม รัฐบาลได้แบ่งประเทศอินเดียออกเป็นสามเขต คือเขตสีเขียว สีแดง และสีส้ม โดยมีมาตรการผ่อนปรนแตกต่างกันไป

ต่อมาในวันที่ 17 พฤษภาคม การปิดเมืองทั่วประเทศได้ขยายออกไปอีกจนถึงสิ้นเดือนในวันที่ 31 พฤษภาคม ภายใต้การดูแลของ หน่วยงานบริหารจัดการภัยพิบัติแห่งชาติ เมื่อวันที่ 30 พฤษภาคม ได้มีการประกาศว่าคำสั่งปิดเมืองที่ดำเนินอยู่นั้นจะขยายออกไปถึง 30 มิถุนายนในพื้นที่กักกัน (containment zones) ส่วนพื้นที่อื่น ๆ นั้นให้บริการต่าง ๆ กลับมาเปิดเป็นปกติในวันที่ 8 มิถุนายน ภายใต้ชื่ออันล็อก-วัน ("Unlock 1") โดยให้ศาสนสถาน ร้านอาหาร ห้าง เปิดทำการ
# รัฐบัญญัติโรคระบาด ค.ศ. 1897
รัฐบัญญัติโรคระบาด ค.ศ. 1897  เป็นกฎหมายที่เดิมตราขึ้นเพื่อจัดการกับการระบาดของกาฬโรคชนิดหนองฝีในมุมไบ (ขณะนั้นคือบอมเบย์) ในอินเดียภายใต้การปกครองของอังกฤษ กฎหมายนี้มุ่งหมายไว้ใช้จำกัดการแพร่ระบาดของโรค โดยให้อำนาจพิเศษที่จำเป็นต่อการดำเนินมาตรการทั้งหลายเพื่อควบคุมการแพร่ระบาดของโรค

รัฐบัญญัตินี้ได้ใช้ควบคุมโรคในประเทศอินเดียอยู่เสมอ เช่น กรณีไข้หวัดเม็กซิโก, อหิวาตกโรค, มาลาเรีย และไข้เด็งกี ในปี พ.ศ. 2561 รัฐบัญญัตินี้ได้นำออกใช้เมื่ออหิวาตกโรคเริ่มระบาดในท้องที่รัฐคุชราต ต่อมาในปี พ.ศ. 2558 ได้ใช้จัดการไข้เด็งกีและมาลาเรียในจัณฑีครห์ และในปี พ.ศ. 2552 ได้ใช้กับไข้หวัดเม็กซิโกในปูเน นอกจากนี้ มีการบังคับใช้พระราชบัญญัตินี้ทั่วอินเดียตั้งแต่เดือนมีนาคม พ.ศ. 2563 เพื่อจำกัดการแพร่ระบาดของโรคโควิด-19 ที่ระบาดทั่วประเทศ
# กระทรวงสวัสดิการสุขภาพและครอบครัว
กระทรวงสวัสดิการสุขภาพและครอบครัว  เป็นกระทรวงของรัฐบาลอินเดียที่มีหน้าที่ในการดูแลนโยบายสาธารณสุขภายในประเทศอินเดีย นอกจากนี้ยังมีหน้าที่รับผิดชอบโครงการของรัฐบาลทั้งหมดที่เกี่ยวข้องกับการวางแนครอบครัวของชาวอินเดีย

รัฐมนตรีประจำกระทรวงถือว่าอยู่ในระดับคณะรัฐมนตรีด้วยสถานะสมาชิกของคณะรัฐมนตรีอินเดีย รัฐมนตรีคนปัจจุบันคือหรรษ วรธัน (Harsh Vardhan)

นับตั้งแต่ปี 1955 กระทรวงได้ทำการตีพิมพ์ตำหรับยาอินเดีย (Indian Pharmacopoeia) โดยผ่านทางคณะกรรมการตำหรับยาอินเดีย (Indian Pharmacopoeia Commission; IPC) ซึ่งทำหน้าที่ควบคุมดูแลมาตรฐานของยาและอุปกรณ์การแพทย์ในประเทศอินเดีย

องค์ประกอบ

กระทรวงประกอบด้วยสองกรม ได้แก่ กรมสวัสดิการสุขภาพและครอบครัว (Department of Health and Family Welfare) และกรมวิจัยสุขภาพ (Department of Health Research)
# แขวงบุคคโล
บุคคโล เป็นแขวงหนึ่งในพื้นที่เขตธนบุรี กรุงเทพมหานคร

 ที่ตั้งและอาณาเขต 
แขวงบุคคโลตั้งอยู่ตอนกลางของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงตลาดพลูและแขวงบางยี่เรือ มีถนนราชพฤกษ์เป็นเส้นแบ่งเขต
 ทิศตะวันออก ติดต่อกับแขวงสำเหร่ มีถนนสมเด็จพระเจ้าตากสินเป็นเส้นแบ่งเขต
 ทิศใต้และทิศตะวันตก ติดต่อกับแขวงดาวคะนอง มีถนนรัชดาภิเษกเป็นเส้นแบ่งเขต
# จางหาน
จางหาน (ถึงแก่กรรม 205 ปีก่อนคริสตกาล) ขุนพลของ ราชวงศ์ฉิน เมื่อเกิดจลาจลไปทั่วแผ่นดินจีนระหว่างรัชสมัยของ จักรพรรดิฉินที่ 2 จางหานนำกองทัพฉินเข้าปราบปรามบรรดากองทัพกบฏจนเป็นผลสำเร็จ เมื่อ 207 ปีก่อนคริสตกาล จางหานพ่ายแพ้ต่อ เซี่ยง อฺวี่ แห่ง ฉู่ ใน ยุทธการที่จูลู่ หลังจากที่เขายอมแพ้พร้อมกับทหารจำนวน 200000 นายของเขา เขาได้รับบรรดาศักดิ์เป็น "หย่งหวัง" (雍王) โดยเซี่ยง อฺวี่ และได้รับดินแดนใน กวนจง ตามศักดินาของเขา เมื่อเซี่ยง อฺวี่แยกอดีตจักรวรรดิฉินออกเป็น 18 รัฐ หลังจากการล่มสลายของราชวงศ์ฉิน ดินแดนของจางหานถูกพิชิตโดย หลิวปัง เมื่อ 206 ปีก่อนคริสตกาล และเขาฆ่าตัวตายในปีถัดมา
# แขวงสำเหร่
สำเหร่ เป็นแขวงหนึ่งในพื้นที่เขตธนบุรี กรุงเทพมหานคร

 ที่ตั้งและอาณาเขต 
แขวงสำเหร่ตั้งอยู่ทางทิศตะวันออกของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงบางยี่เรือ (เขตธนบุรี) มีถนนกรุงธนบุรีเป็นเส้นแบ่งเขต
 ทิศตะวันออก ติดต่อกับแขวงบางลำภูล่าง (เขตคลองสาน) มีคลองบางไส้ไก่เป็นเส้นแบ่งเขต
 ทิศใต้ ติดต่อกับแขวงวัดพระยาไกร แขวงบางคอแหลม (เขตบางคอแหลม) และแขวงดาวคะนอง (เขตธนบุรี) มีแนวกึ่งกลางแม่น้ำเจ้าพระยาและถนนมไหสวรรย์เป็นเส้นแบ่งเขต
 ทิศตะวันตก ติดต่อกับแขวงบุคคโล (เขตธนบุรี) มีถนนสมเด็จพระเจ้าตากสินเป็นเส้นแบ่งเขต